Tello
Araz üstə, buz üstə, Tello,
Kabab yanar köz üstə, Tello,
Qoy məni öldürsünlər, Tello,
Bir alagöz qız üstə, Tello.

Aman, Tello,
Tellocan, Tello,
Canım, Tello,
Tellocan, Tello,

Araz axar lil ilə, Tello,
Dəstə-dəstə gül ilə, Tello,
Mən yarımı sevirəm, Tello, 
Şirin-şirin dil ilə, Tello.

Bağa girdim bar üçün, Tello,
Heyva üçün, nar üçün, Tello,
Əsirgəmə canını, Tello,
Bu vəfalı yar üçün, Tello.

Mənbə 
 El Çələngi. Bakı,2004, səh.93-94.

 Azərbaycan xalq mahnıları sözləri